Octavia E. Butler

Octavia Estelle Butler (22. kesäkuuta 1947 Pasadena, Kalifornia – 24. helmikuuta 2006 Seattle, Washington) oli yhdysvaltalainen tieteiskirjailija, joka voitti urallaan monia palkintoja. Hänen tuotannostaan on suomennettu Xenogenesis-trilogia. == Elämä ja ura == Butler syntyi vuonna 1947 Kalifornian Pasadenassa. Hänen isänsä, kengänkiillottaja Laurice, kuoli Butlerin ollessa vasta pieni lapsi, ja hänen äitinsä työskenteli sisäkkönä elättääkseen sekä tyttärensä että tämän isoäidin. Perhe eli etnisesti monimuotoisessa naapurustossa eikä Butler kokenut rotuerottelun ankarimpia puolia. Monet Butlerin lapsuusmuistoista olivat tarinoita, joita hänen äitinsä ja isoäitinsä kertoivat hänelle. Butler oli hyvin ujo kouluympäristössä ja omien sanojensa mukaan haaveilija. Nämä tekijät yhdessä hänen lukihäiriönsä kanssa vaikeuttivat hänen koulunkäyntiään huomattavasti. Hän kuitenkin päihitti lukihäiriönsä ja alkoi kirjoittaa 10-vuotiaana paetakseen sekä yksinäisyyttään että tylsyyttä. Hänen kiinnostuksensa tieteiskirjallisuuteen heräsi hänen ollessaan 12-vuotias. Ystävät ovat kuvailleet Butleria huumorintajuiseksi naiseksi, joka tarkkaili mielellään ihmisluontoa. Itse Butler on sanonut: ”Olen 53-vuotias kirjailija, joka muistaa olleensa 10-vuotias kirjailija ja odottaa olevansa joku päivä 80-vuotias kirjailija. Olen myös epäsosiaalinen – erakko Seattlen keskellä – koska haluan, pessimisti jos en pidä varaani, feministi, musta, entinen baptisti, ja ristiriitainen yhdistelmä kunnianhimoa, laiskuutta, epävarmuutta, varmuutta ja määrätietoisuutta.” Butler valmistui vuonna 1968 Pasadena Cityn collegen taidepuolelta, josta hän siirtyi California State Universityyn ja University of Californiaan Los Angelesiin. Kouluaikoinaan hänellä oli sekalaisia työpaikkoja, ja hän vietti aikaa seuraamalla miten biologian, fysiikan ja genetiikan tutkiminen edistyi. Butlerin ensimmäinen tarina Crossover ilmestyi vuonna 1971 Clarion- antologiassa, mutta seuraavan viiden vuoden aikana hänen onnistui myydä vain yksi tarina. Hänen varsinainen kirjailijan uransa alkoi vuonna 1976 Patternist-sarjan ensimmäisen osan myötä. Butler on voittanut useita palkintoja uransa aikana ja oli ensimmäinen tieteiskirjailija, joka sai MacArthur-säätiön Genius-apurahan vuonna 1995. Butler kuoli 24. helmikuuta 2006 kaaduttuaan ja lyötyään päänsä jalkakäytävään kotinsa edustalla Seattlessa tai saatuaan sydänkohtauksen. Carl Brandon Society perusti Butlerin muistoksi stipendirahaston, joista ensimmäiset jaettiin vuonna 2007. Vuosittaisen apurahan tarkoituksena on mahdollistaa värillisten kirjoittajien osallistuminen siihen Clarionin työpajaan, jossa Butlerkin aikoinaan oli. == Teokset == ;Patternist-sarja * Patternmaster (1976) * Mind of My Mind (1977) * Survivor (1978) * Wild Seed (1980) * Clay's Ark (1984) ;Xenogenesis-trilogia * Aamunkoitto (1987, suomennos 1990) * Puolipäivän riitit (1988, suomennos 1991) * Imago (1989, suomennos 1992) ;Parable-sarja * Parable of the Sower (1993) * Parable of the Talents (1998) ;Yksittäiset teokset * Kindred (1979) * Bloodchild and Other Stories (1996) * Fledgling (2005) ;Artikkelit * "Devil Girl From Mars": Why I Write Science Fiction * AHA! MOMENT - Eye Witness: Octavia Butler ;Suomennettu novelli * ”Verenlapsi” (1984). Portti 4/1985. == Palkinnot ja ehdokkuudet== * 2000: PEN American Center: palkinto elämäntyöstä * 1999: Nebula-palkinto: Paras romaani: Parable of the Talents * 1995: MacArthur-säätiö: Genius-apuraha * 1985: Hugo-palkinto: Paras pienoisromaani: Bloodchild * 1985: Locus-palkinto: Paras pienoisromaani: Bloodchild * 1985: Science Fiction Chronicle-palkinto: Paras pienoisromaani: Bloodchild * 1984: Nebula-palkinto: Paras pienoisromaani: Bloodchild * 1984: Hugo-palkinto: Paras novelli: Speech Sounds * 1980: Creative Arts-palkinto, L.A. YWCA ;Ehdokkuudet * 2011: Nebula-palkinto: Kate Wilhelm Solstice Award (muistopalkintoehdokkuus) * 1994: Nebula-palkinto: Paras romaani: Parable of the Sower * 1987: Nebula- palkinto: Paras pienoisromaani: The Evening and the Morning and the Night * 1967: Writer's Digest Short Story-kilpailu: sijoittui viidenneksi == Lähteet == == Aiheesta muualla == * Artikkeli: Strange Bedfellows: Eugenics, Attraction, and Aversion in the Works of Octavia E. Butler * indymedia.org: Octavia E. Butlerin haastattelu * democracynow.org: Octavia E. Butlerin haastattelu * Eeva-Liisa Tenhunen: Octavia Butler - erilaisuuden vahva tulkki. Aikakone 1999. * Tapani Ronni: Octavia Butler puhuu. Aikakone 1999. Luokka:Yhdysvaltalaiset tieteiskirjailijat Luokka:Vuonna 1947 syntyneet Luokka:Vuonna 2006 kuolleet